R5+(AriS)


 * **Tietoturvapassi**

Tietoturvapassi antaa kohderyhmille tietoturvaosaamisen ja tiedon, jota tarvitaan työtehtävissä ja koko yrityksen tietoturvallisuuden kehittämisessä. Tietoturvapassi keskittyy **käytännön perusasioihin.** Jokainen tietoturvapassin suorittanut ymmärtää tietoturvan merkityksen ja ottaa sen huomioon toimissaan. Tietoturvapassi on suunnattu yritysten ja organisaatioiden eri kohderyhmille, mutta myös kotikäyttäjille.
 * a) Idea, tavoitteet, kohderyhmä**


 * b) Lähestymistapa, lisäarvo, työtavat ja menetelmät **

Tietoturvapassin suorittaminen ja tietoturva-asioiden opiskelu on mahdollista suorittaa joustavasti lähikoulutuksin ja/tai verkkopalveluita hyödyntäen. Toteutustavat: Lähikoulutus – verkko-oppimis-/hajautetut ryhmätyöympäristöt – reaaliaikainen kokoontuminen. Opiskeltavan aiheen työstäminen ryhmissä ja itsenäisesti toteutetaan pääasiassa Moodlessa, johon kootaan materiaalit, keskusteluja, tehtävät, testit.
 * c) Oppimisympäristön suunnittelu ja sosiaalisen median hyödyntäminen**

Sovittuna aikoina toteutettavat kokoontumiset ja luennot hoidetaan Connect Prolla, jossa keskustellaan, käydään läpi materiaaleja ja tehtäviä. Tietoturvapassin ”luokkatila” toimii Second Lifessa, jossa voi itsenäisesti, ryhmissä käydä läpi opiskeltavia aiheita. Päivystyspisteessä on henkilöitä tavattavissa sovittuina aikoina. || || Aivoriihi:http://www.mind42.com/pub/mindmap?mid=0d8404f3-50a5-4e6a-8336-929d25f67e61

//Annukka: Olet kuvannut suunnitelmassasi hyvin ja tiiviisti perusasiat, minkä lisäksi mindmapissa on hyvin hahmoteltu, mihin mitäkin välinettä on tarkoitus käyttää. Jäin itse pohtimaan sitä, että kohderyhmät ovat melko erilaisia (johdosta kotikäyttäjiin) ja toteutustavat hyvin moninaisia (lähi-, monimuoto- ja verkko-opetusta), joten ovatko esimerkiksi toteutustavat eri vaihtoehtoja eri ryhmille vai voiko samassa ryhmässä olla hyvin eri tavoin tietoturvapassia suorittavia? Eri välineiden käytöllä on toki puolensa, mutta tällöin kannattaa huolehtia, että kokonaisuus pysyy kuitenkin selkeänä ja opiskelijat tietävät mihin mitäkin välinettä käytetään. Lisäksi kannattaa pohtia mitä lisäarvoa minkäkin välineen käyttö tuo ja millaiset valmiudet käyttäjillä on niiden käyttämiseen, jotta fokus pysyy tavoitteen mukaisten asioiden oppimisessa.//

Ritva: Tietoturvapassi on hyvä ja tärkeä idea! Sitä todellakin tarvitaan ja monet firmat varmaan haluaisivat sen pakolliseksi koko henkilökunnalleen. Mietin kuitenkin ihan samaa kuin Annukka. Itse olen törmännyt Second Lifen kanssa näytönohjainongelmiin melko uuden koneen kanssa. Miten SL:n käyttö "luokkatilana" onnistuu, jos ja kun osallistujilla on vanhoja koneita ja huonoja näytönohjaimia - ja SL:ssa toimiminen voi muutoinkin tuntua hankalalta? Onko muuta vaihtoehtoa "luokkatilalle" kuin SL? Voiko tietoturvapassin suorittaa esim. vain oppimisympäristöä hyödyntäen? Ari on tosin maininnutkin, että materiaalit, tehtävät, aiheen työstäminen jne. tapahtuu Moodlessa. Onnistuuko suorittaminen pelkästään Moodlessa? Siinäkin lienee joillekin "tietokonetta karsastaville" haastetta yllin kyllin. :-) Second Life on kyllä varmasti innostava lisä heille, joilta sen käyttö onnistuu! ;-)

Olisi mielenkiintoista nähdä tämä kokonaisuudessaan toteutettuna. Pitänee alkaa suorittaa tietoturvapassia! :-)